ΓΡΑΠΤΗ ΕΡΩΤΗΣΗ E-2994/02

υποβολή: Rosa Migulez Ramos (PSE) προς την Επιτροπή

(23 Οκτωβρίου 2002)

Θέμα: Μέτρα για τη μείωση των ατυχημάτων στην αλιεία

Το Ευρωπαϊκό Κοινοβούλιο ενέκρινε στις 5 Απριλίου 2001 ένα ψήφισμα σχετικά με την ασφάλεια και τα ατυχήματα στις αλιευτικές δραστηριότητες(1) στην παράγραφο 20 του οποίου ζητούσε από την Επιτροπή να συγχρηματοδοτήσει, από κοινού με τα κράτη μέλη και τις αλιευτικές επιχειρήσεις, τα απαιτούμενα προγράμματα επαγγελματικής και συνεχούς κατάρτισης.

Έλαβε η Επιτροπή κάποια σχετική πρωτοβουλία·

Ποια προγράμματα επαγγελματικής και συνεχούς κατάρτισης συγχρηματοδότησε η Επιτροπή από την ημερομηνία εκείνη και έπειτα·

(1) ΕΕ C 21 E της 24.1.2002, σελ. 359.

Απάντηση του κ. Fischler εξ ονόματος της Επιτροπής

(21 Νοεμβρίου 2002)

Το ψήφισμα του Κοινοβουλίου που αναφέρθηκε από το Αξιότιμο Μέλος του Κοινοβουλίου, στην παράγραφο 20 καλεί την Επιτροπή να συγχρηματοδοτήσει με τα κράτη μέλη και τον τομέα της αλιείας τις αναγκαίες εκστρατείες επαγγελματικής κατάρτισης και συνεχούς επιμόρφωσης.

Ο κανονισμός (ΕΚ) αριθ. 2792/1999 του Συμβουλίου της 17ης Δεκεμβρίου 1999, για τον καθορισμό των λεπτομερειών και των όρων των διαρθρωτικών ενεργειών της Κοινότητας στον τομέα της αλιείας(1) (κανονισμός εφαρμογής του Χρηματοδοτικού Μέσου Προσανατολισμού της Αλιείας (ΧΜΠΑ)), προβλέπει στο άρθρο 11 (παράκτια αλιεία περιορισμένης κλίμακας), παράγραφο 4 τελευταία περίπτωση, στο άρθρο 15 (δράσεις που τίθενται σε εφαρμογή από τους επαγγελματίες του κλάδου), παράγραφο 3, εδάφιο κ) και στο άρθρο 17 (καινοτόμες δράσεις και δράσεις τεχνικήςποστήριξης), παράγραφο 1, τις δράσεις επαγγελματικής κατάρτισης για τους αλιείς. Οι δράσεις αυτές πρέπει να εισαχθούν από τα κράτη μέληπό τη μορφή σχεδίων που θα συγχρηματοδοτηθούν από κοινού με το ΧΜΠΑ. Στον τρέχοντα προγραμματισμό (2000-2006) δενπήρξαν ακόμη πρωτοβουλίες προς την κατεύθυνση αυτή, αλλά τα κράτη μέλη διατηρούν πάντοτε τη δυνατότητα να καταθέσουν αιτήσεις συγχρηματοδότησης για τις δράσεις επαγγελματικής κατάρτισης στον τομέα που αναφέρει το Αξιότιμο Μέλος του Κοινοβουλίου.

Ο κανονισμός (ΕΚ) αριθ. 1784/1999 του Κοινοβουλίου και του Συμβουλίου της 12ης Ιουλίου 1999, σχετικά με το Ευρωπαϊκό Κοινωνικό Ταμείο (ΕΚΤ)(2), περιλαμβάνει στους στόχους του την προαγωγή και τη βελτίωση της επαγγελματικής κατάρτισης, της εκπαίδευσης και των συμβουλών στο πλαίσιο μιας πολιτικής που αφορά τη δια βίου επαγγελματική κατάρτιση.

Οι μορφές παρέμβασης που θέτουν σε εφαρμογή οι πολιτικές προτεραιότητες που καθορίζονται από τον κανονισμό μπορούν να περιλαμβάνουν δράσεις ευαισθητοποίησης και επαγγελματικής κατάρτισης σχετικά με τους όρους ασφάλειας καιγιεινής στους τόπους εργασίας. Δράσεις του τύπου αυτού χρηματοδοτούνται εδώ και πολύ καιρό από το ΕΚΤ σε όλους τους οικονομικούς τομείς.

Στο πλαίσιο των αρχών της επικουρικότητας και αποκέντρωσης της διαχείρισης των Διαρθρωτικών Ταμείων, η επιλογή και η διαχείριση δράσεων και συγκεκριμένων σχεδίων που τίθενται σε εφαρμογή ανήκει στην αρμοδιότητα των κρατών μελών, και η Επιτροπή δεν διαθέτει λεπτομερείς πληροφορίες σχετικά με τα ποσά που έχουν διατεθεί ανά κλάδο ή τομέα επαγγελματικής κατάρτισης. Ωστόσο, μπορεί να επισημανθεί ως παράδειγμα ότι τα ισπανικά επιχειρησιακά προγράμματα Iniciativa empresarial y formancin continua που εφαρμόζονται για την περίοδο 2000-2006 προβλέπουν ειδικές δράσεις sensibilisacin και Formacin continua en seguridad y en salud en el trabajo martimo.

(1) ΕΕ L 337 της 30.12.1999.

(2) ΕΕ L 213 της 13.8.1999.